|  |  |  |
| --- | --- | --- |
| STARPTAUTISKĀ JŪRNIECĪBAS ORGANIZĀCIJA  *4 ALBERT EMBANKMENT*  *LONDON SE1 7SR* | C:\Users\egrietens\Desktop\media\image1.jpeg | E |
| Tālrunis: 020 7735 7611  Fakss: 020 7587 3210 | *IMO* |  |
| Nr. T2-OSS/1.4 |  | MSC.1/Circ.1307  2009. gada 9. jūnijs |

**NORĀDĪJUMI PAR KUĢU ATBILSTĪBAS *LRIT* INFORMĀCIJAS PĀRRAIDES PRASĪBĀM APSEKOŠANU UN SERTIFIKĀCIJU**

1. Kuģošanas drošības komiteja (turpmāk tekstā – "Komiteja") savā astoņdesmit sestajā sesijā (2009. gada 27. maijs – 5. jūnijs) izskatīja virkni jautājumu, kuri ir radušies saistībā ar kuģu apsekošanu un sertifikāciju pēc tam, kad tika izdots MSC.1/Circ.1296 ar norādījumiem par kuģu atbilstības *LRIT* informācijas pārraides prasībām apsekošanu un sertifikāciju, un apstiprināja Norādījumus par kuģu atbilstības *LRIT* informācijas pārraides prasībām apsekošanu un sertifikāciju (turpmāk tekstā – "norādījumi"), kas izklāstīti pielikumā.
2. Norādījumos izklāstīta virkne alternatīvu variantu, kā dokumentēt kuģa iekārtu atbilstību *SOLAS* konvencijas V/19-1.6. un V/19-1.7. noteikumam, saistītajiem pārskatītajiem darbības standartiem un funkcionālajām prasībām attiecībā uz kuģu tālās darbības identifikāciju un sekošanu (pārskatītie darbības standarti), kas pieņemtas ar rezolūciju MSC.263(84), un izklāstīta pieeja, kas jāpiemēro, kad tiek apsekota un sertificēta tādu kuģu atbilstība iepriekš minētajām saistībām, kuriem ir pienākums pārraidīt *LRIT* informāciju. Norādījumi jālasa kopā ar *SOLAS* konvencijas V/19-1. noteikumu un pārskatītajiem darbības standartiem.
3. Komiteja vienojusies arī par norādījumu pārskatīšanu un grozīšanu, kad tas nepieciešams pastāvošajos apstākļos.
4. Komiteja nolēmusi arī to, ka atbilstības testu ziņojumi, kas izdoti pirms 2008. gada 15. decembra, pamatojoties uz MSC.1/Circ.1257 noteikumiem, un atbilstības testu ziņojumi, kas izdoti pirms 2009. gada 1. jūlija, pamatojoties uz MSC.1/Circ.1296 noteikumiem, ir jāpieņem, ievērojot nosacījumus, kas noteikti šā apkārtraksta pielikuma 7.2. un 7.3. punktā attiecībā uz atbilstības testu ziņojumu derīgumu, kā atbilstības pierādījumi, kas līdzvērtīgi tiem, kuri noteikti šā apkārtraksta pielikumā, līdz to aizstāšanas brīdim. Komiteja vienojusies arī par to, ka šādi atbilstības testa ziņojumi ir jāaizstāj ar atbilstības testa ziņojumiem, kuri izdoti saskaņā ar apkārtraksta noteikumiem, kad tie tiek izdoti atkārtoti vai atjaunināti 2009. gada 1. jūlijā vai pēc tam.
5. *SOLAS* konvencijas Līgumslēdzējas valdības ir aicinātas informēt par šo apkārtrakstu un tā pielikumu atzītās organizācijas, kuras tās ir pilnvarojušas rīkoties to vārdā, un sniegt šādām atzītām organizācijām visus nepieciešamos papildu norādījumus, lai nodrošinātu, ka tiek sasniegti šā apkārtraksta mērķi.
6. *SOLAS* konvencijas Līgumslēdzējas valdības ir arī aicinātas informēt par šo apkārtrakstu un tā pielikuma būtiskajām daļām uzņēmumus, kas ekspluatē kuģus, kuri ir tiesīgi kuģot ar to karogu un kuriem ir pienākums pārraidīt *LRIT* informāciju, un sniegt šādiem uzņēmumiem nepieciešamos norādījumus, lai nodrošinātu, ka tiek sasniegti šā apkārtraksta mērķi.
7. *SOLAS* konvencijas Līgumslēdzējām valdībām ir jāpaziņo Organizācijai, cik drīz vien tas ir iespējams, to lietojumprogrammas pakalpojuma sniedzēju nosaukumi un kontaktinformācija, kurus tās ir atzinušas saistībā ar pārskatītajiem darbības standartiem vai pilnvarojušas veikt atbilstības testēšanu atbilstīgi tam, kā noteikts pievienotajos norādījumos, kopā ar jebkuriem nosacījumiem, kas pievienoti šādai atzīšanai vai pilnvarojumiem, un atjaunināt informāciju, ja rodas izmaiņas.
8. *SOLAS* konvencijas Līgumslēdzējas valdības, starptautiskās organizācijas un nevalstiskās organizācijas ar konsultatīvo statusu ir arī aicinātas informēt Komiteju, cik drīz vien tas ir iespējams, par pieredzi, ko tās guvušas, piemērojot norādījumus, lai šo informāciju varētu izmantot turpmāko pasākumu apsvēršanā.
9. Ar šo apkārtrakstu tiek atcelts MSC.1/Circ.1296, un visas atsauces uz MSC.1/Circ.1296 uzskatāmas par atsaucēm uz šo apkārtrakstu.

**PIELIKUMS**

NORĀDĪJUMI PAR KUĢU ATBILSTĪBAS *LRIT* INFORMĀCIJAS PĀRRAIDES PRASĪBĀM APSEKOŠANU UN SERTIFIKĀCIJU

1. Ievads

1.1. Šajā dokumentā sniegti norādījumi Līgumslēdzējām valdībām par atbilstības apsekošanu un sertifikāciju tādiem kuģiem, ātrgaitas kuģiem un mobilām piekrastes urbšanas platformām, kam ir tiesības kuģot ar to karogu un pienākums pārraidīt *LRIT* informāciju.

1.2. Turklāt šajā dokumentā ir sniegta būtiska informācija, kura ļaus kuģus ekspluatējošiem uzņēmumiem, ātrgaitas kuģu īpašniekiem un ekspluatantiem un mobilo piekrastes urbšanas platformu īpašniekiem un ekspluatantiem, kam ir pienākums pārraidīt *LRIT* informāciju, nodrošināt, ka to atbilstības apsekošana un sertifikācija notiek savlaicīgi.

1.3. Attiecībā uz mobilām piekrastes urbšanas platformām šā dokumenta noteikumi ir piemērojami, ievērojot 11. sadaļā izklāstītos grozījumus.

1. Saistītie dokumenti

2.1. Noteikumi attiecībā uz kuģu atbilstības pienākumam pārraidīt *LRIT* informāciju apsekošanu un sertifikāciju ir izklāstīti vai reglamentēti šādos dokumentos:

1) V/19-1. noteikums par kuģu tālās darbības identifikāciju un sekošanu;

2) Pārskatītie darbības standarti un funkcionālās prasības kuģu tālās darbības identifikācijai un sekošanai, pieņemti ar rezolūciju MSC.263(84) (pārskatītie darbības standarti);

3) Rezolūcija A.694(17) par ieteikumiem attiecībā uz vispārējām prasībām kuģa radioiekārtām, kuras ietilpst Globālajā jūras avāriju un drošības sistēmā (*GMDSS*), un elektroniskiem navigācijas palīglīdzekļiem;

4) Rezolūcija A.813(19) par vispārējām prasībām attiecībā uz visu elektrisko un elektronisko kuģa iekārtu elektromagnētisko savietojamību;

5) Rezolūcija MSC.216(82) par grozījumu pieņemšanu grozītajā 1974. gada Starptautiskajā konvencijā par cilvēku dzīvības aizsardzību uz jūras un tās grozījumi, kuras 1. pielikumā izklāstīti grozījumi (50.–52. grozījums), ar ko pasažieru kuģa drošības apliecības aprīkojuma sarakstā (P veidlapa), kravas kuģa drošības iekārtu apliecības aprīkojuma sarakstā (E veidlapa) un kravas kuģa drošības apliecības aprīkojuma sarakstā (C veidlapa) tiek iekļauts ieraksts par atbilstību tālās darbības identifikācijas un sekošanas sistēmām;

6) Rezolūcija MSC.221(82) par grozījumu pieņemšanu Starptautiskajā ātrgaitas kuģu drošības kodeksā (1994. gada *HSC* kodekss), kuras pielikumā izklāstīts grozījums (9. grozījums), ar ko Ātrgaitas kuģa drošības apliecības aprīkojuma sarakstā tiek iekļauts ieraksts par atbilstību tālās darbības identifikācijas un sekošanas sistēmām;

7) Rezolūcija MSC.222(82) par grozījumu pieņemšanu Starptautiskajā ātrgaitas kuģu drošības kodeksā (2000. gads), kuras pielikumā izklāstīts grozījums (148. grozījums), ar ko Ātrgaitas kuģa drošības apliecības aprīkojuma sarakstā tiek iekļauts ieraksts par atbilstību tālās darbības identifikācijas un sekošanas sistēmām;

8) Rezolūcija MSC.227(82) par grozījumu pieņemšanu 1974. gada Starptautiskās konvencijas par cilvēku dzīvības aizsardzību uz jūras 1988. gada protokolā, kuras pielikumā izklāstīti grozījumi (1.–3. grozījums), ar ko pasažieru kuģa drošības apliecības aprīkojuma sarakstā (P veidlapa), kravas kuģa drošības iekārtu apliecības aprīkojuma sarakstā (E veidlapa) un kravas kuģa drošības apliecības aprīkojuma sarakstā (C veidlapa) tiek iekļauts ieraksts par atbilstību tālās darbības identifikācijas un sekošanas sistēmām.

1. Definīcijas

3.1. Ja vien nav noteikts citādi, šajā dokumentā:

1) "pilnvarots testēšanas *ASP*" ir lietojumprogrammas pakalpojuma sniedzējs, kas nav atzītais *ASP* un ko administrācija ir pilnvarojusi veikt atbilstības testus saskaņā ar šo dokumentu, un par ko Organizācijai saskaņā ar 6.2. punktu ir sniegta saistītā informācija;

2) "apliecība" ir pasažieru kuģa drošības apliecība, kravas kuģa drošības iekārtu apliecība un kravas kuģa drošības apliecība, kas izdota saskaņā ar Konvencijas vai Protokola noteikumiem, un ātrgaitas kuģa drošības apliecība, kas izdota saskaņā ar Starptautiskā ātrgaitas kuģu drošības kodeksa vai 2000. gada Starptautiskā ātrgaitas kuģu drošības kodeksa noteikumiem;

3) "nodaļa" ir Konvencijas nodaļa;

4) "Līgumslēdzēja valdība" ir Konvencijas Līgumslēdzēja valdība;

5) "Konvencija" ir 1974. gada Starptautiskā konvencija par cilvēku dzīvības aizsardzību uz jūras un tās grozījumi;

6) "Protokols" ir 1974. gada Starptautiskās konvencijas par cilvēku dzīvības aizsardzību uz jūras un tās grozījumu 1988. gada protokols;

7) "ar radioiekārtu saistīta apliecība" ir pasažieru kuģa drošības apliecība, kravas kuģa radioiekārtu drošības apliecība un kravas kuģa drošības apliecība, kas izdota saskaņā ar Konvencijas vai Protokola noteikumiem, un ātrgaitas kuģa drošības apliecība, kas izdota saskaņā ar Starptautiskā ātrgaitas kuģu drošības kodeksa vai 2000. gada Starptautiskā ātrgaitas kuģu drošības kodeksa noteikumiem;

8) "aprīkojuma saraksts" ir pasažieru kuģa drošības apliecības aprīkojuma saraksts (P veidlapa), kravas kuģa drošības iekārtu apliecības aprīkojuma saraksts (E veidlapa) un kravas kuģa drošības apliecības aprīkojuma saraksts (C veidlapa), kas izdots saskaņā ar Konvencijas vai Protokola noteikumiem, un ātrgaitas kuģa drošības apliecības aprīkojuma saraksts, kas izdots saskaņā ar Starptautiskā ātrgaitas kuģu drošības kodeksa vai 2000. gada Starptautiskā ātrgaitas kuģu drošības kodeksa noteikumiem;

9) "atzīts *ASP*" ir lietojumprogrammas pakalpojuma sniedzējs, kuru attiecīgā Līgumslēdzēja valdība ir atzinusi atbilstīgi pārskatīto darbības standartu 5.1.1. un 5.1.2. punktam un par kuru Organizācijai ir paziņota saistītā informācija saskaņā ar pārskatīto darbības standartu 5.2. punktu;

10) "noteikums" ir Konvencijas noteikums (vai ar Protokolu grozīts Konvencijas noteikums, kas ir spēkā starp Līgumslēdzējām valdībām, kuras ir arī Protokola puses);

11) "kuģis" ir kuģi, ātrgaitas kuģi un mobilas piekrastes urbšanas platformas, kam ir jāatbilst V/19-1. noteikumam.

3.2. Šajā dokumentā terminus, kam nav sniegtas atšķirīgas definīcijas, izmanto tajā nozīmē, kas tiem piešķirta I, IV un V nodaļā vai pārskatītajos darbības standartos.

1. Kuģa iekārta, kuras tips ir jāapstiprina administrācijai

4.1. V/19-1.6. noteikumā paredzēts, ka administrācijai ir jāapstiprina tādas kuģa iekārtas tips, kuru plānots izmantot *LRIT* informācijas pārraidīšanai (turpmāk tekstā – "kuģa iekārta").

4.2. Kuģa iekārtas atbilstību V/19-1.6. un V/19-1.7. noteikumam un pārskatīto darbības standartu 4. sadaļai apliecina tas, ka iekārta:

1) atbilst tipam, ko administrācija apstiprinājusi saskaņā ar V/19-1. noteikumu, vai

2) atbilst tipam, ko administrācija apstiprinājusi saskaņā ar IV/14. noteikumu, un uzrādījusi apmierinošus rezultātus atbilstības pārbaudē, ko veic saskaņā ar 1. papildinājumā izklāstītajām procedūrām un noteikumiem, vai

3) saņēmusi administrācijas apstiprinājumu, ka tā atbilst prasībām, kas noteiktas IEC 60945 (2002-08) un IEC 60945 *Corr*.1 (2008-04) "Jūras navigācijas un radiosakaru iekārtas un sistēmas. Vispārīgās prasības. Testēšanas metodes un obligātie testēšanas rezultāti", un uzrādījusi apmierinošus rezultātus atbilstības pārbaudē saskaņā ar procedūrām un noteikumiem, kas izklāstīti 1. papildinājumā, vai

4) saņēmusi administrācijas apstiprinājumu, ka tā atbilst prasībām, kas noteiktas XI-2/6. noteikumā un vai nu rezolūcijā MSC. 136(76) par darbības standartiem attiecībā uz kuģa drošības trauksmes sistēmu vai rezolūcijā MSC.147(77) par pārskatīto darbības standartu pieņemšanu attiecībā uz kuģa drošības trauksmes sistēmu, kā arī pārskatīto darbības standartu 4. sadaļai, un uzrādījusi apmierinošus rezultātus atbilstības pārbaudē, kas veikta saskaņā ar 1. papildinājumā izklāstītajām procedūrām un noteikumiem.

5. Atbilstības pārbaude

5.1. Atbilstības pārbaude jāveic atzītam *ASP* vai pilnvarotam testēšanas *ASP*.

5.2. Ievērojot 5.2.1. un 5.2.2. punktu, atbilstības pārbaude ir jāveic, izmantojot sakaru sistēmu, kura nodrošina pārklājumu visos jūras rajonos, kuros ir sertificēta konkrētā kuģa darbība.

5.2.1. Ievērojot 5.2. un 5.2.2. punktu, atbilstības pārbaudes rezultātus nekādā veidā neierobežo kuģa atrašanās vieta vai aptuvenā atrašanās vieta laikā, kad tiek veikta atbilstības pārbaude.

5.2.2. Neatkarīgi no 5.2. punkta attiecībā uz kuģiem, kas būvēti pirms 2008. gada 31. decembra un sertificēti ekspluatācijai A1, A2, A3 un A4 jūras rajonos, atbilstības pārbaudi jūras rajonam A4 var veikt atsevišķi, ņemot vērā V/19-1.4.1.3. noteikumu.

5.3. Kuģiem, kas būvēti 2008. gada 31. decembrī vai pēc tam, atbilstības pārbaudei jābūt:

1) veiktai pēc radioiekārtas sākotnējā apsekojuma pabeigšanas, ja vien šādā apsekojumā ir norādīts, ka, ciktāl tas attiecas uz radioiekārtu, kuģis atbilst saistītajām prasībām, kas jāizpilda, lai varētu izsniegt ar radioiekārtu saistītu apliecību, un

2) sekmīgi pabeigtai pirms apliecības izdošanas, ko veic, pamatojoties uz saistītā sākotnējā apsekojuma sekmīgu pabeigšanu.

5.4. Kuģiem, kas būvēti pirms 2008. gada 31. decembra, atbilstības pārbaudei jābūt:

1) veiktai pirms dienas, kad kuģim būtu jādemonstrē atbilstība V/19-1. noteikuma prasībām, un

2) sekmīgi pabeigtai pirms aprīkojuma saraksta grozīšanas, ko veic ar mērķi dokumentēt atbilstību prasībām, kuras saistītas ar tālās darbības identifikācijas un sekošanas sistēmu, vai pirms apliecības izsniegšanas gadījumā, ja kuģim tiek veikta saistīta periodiskā apskate.

5.5. Attiecībā uz kuģiem, kas būvēti pirms 2008. gada 31. decembra, administrācijām pirms datumiem, kas noteikti V/19-1.4.1. noteikumā *LRIT* informācijas pārraidīšanas prasības īstenošanas posmiem, ir jānosaka datumi, līdz kuriem jāveic atbilstības pārbaude, lai pārliecinātos par to kuģu savlaicīgu atbilstību, kuriem ir tiesības kuģot ar to karogiem atbilstīgi V/19-1. noteikuma prasībām.

5.6. Neatkarīgi no V/19-1.4.1. noteikuma kuģiem, kuru būvniecība sākusies pirms 2008. gada 31.decembra, bet ir pabeigta vai tiks pabeigta 2008. gada 31. decembrī vai pēc tam, ir jāatbilst prasībai pārraidīt *LRIT* informāciju jau pirms to nodošanas ekspluatācijā. Šādiem kuģiem atbilstības pārbaude ir jāveic un sekmīgi jāpabeidz atbilstīgi tam, kā noteikts 5.3. punktā.

6. Informācijas sniegšana par lietojumprogrammas pakalpojuma sniedzējiem

6.1. Ja vien attiecīgās administrācijas nesniedz Organizācijai citu informāciju, atzītie *ASP* ir automātiski jāuzskata par tādiem, ko attiecīgā administrācija pilnvarojusi veikt atbilstības pārbaudes saskaņā ar šā dokumenta noteikumiem.

6.2. Administrācijām jāsniedz Organizācijai saraksts ar pilnvaroto testēšanas *ASP*[[1]](#footnote-1) nosaukumiem un kontaktinformāciju kopā ar informāciju par saistītajiem pilnvarošanas nosacījumiem un pēc tam bez nepamatotas kavēšanās jāsniedz Organizācijai jaunākā informācija, kad rodas izmaiņas.

6.3. Organizācijai ir jāpaziņo visām Līgumslēdzējām valdībām, starptautiskajām organizācijām un nevalstiskām organizācijām ar konsultatīvu statusu informācija, ko tā saņem saskaņā ar pārskatīto darbības standartu 5.2. punktu, un informāciju, ko tā saņem atbilstīgi 6.1. un 6.2. punktam.

7. Atbilstības pārbaudes ziņojums

7.1. Administrācijai vai *ASP*, kurš veicis pārbaudi administrācijas vārdā, atbilstības pārbaudes ziņojums jāizdod, kad tiek sekmīgi pabeigta atbilstības pārbaude, un tam jāatbilst 2. papildinājumā iekļautajam paraugam.

7.2. Atbilstības pārbaudes ziņojums uzskatāms par nederīgu, ja:

1) tiek veiktas izmaiņas *LRIT* informācijas pārraidīšanai izmantotajā kuģa iekārtā;

2) kuģis, ievērojot 10.1. punktu, tiek nodots kuģošanai ar citas Līgumslēdzējas valdības karogu;

3) *ASP*, kurš ir izdevis atbilstības pārbaudes ziņojumu, ir paziņojis administrācijai vai atzītai organizācijai, kura administrācijas vārdā ir izdevusi apliecību, ka tas vairs nav tiesīgs apliecināt ziņojuma derīgumu, un

4) administrācija ir atsaukusi atzīšanu vai pilnvarojumu, ko tā piešķīrusi *ASP*, kurš veicis atbilstības pārbaudi. Tomēr šādos gadījumos attiecīgā administrācija var nolemt, ka atbilstības pārbaudes ziņojums, kas izdots pirms šādas atzīšanas vai pilnvarojuma atsaukšanas datuma vai pirms administrācijas noteikta datuma, paliek spēkā, ar nosacījumu, ka tos uzskata ietilpstošiem administrācijas atbildībā.

7.3. Neatkarīgi no I/11. un V/16. noteikuma atbilstības ziņojumu var uzskatīt par spēku zaudējušu, ja *LRIT* informācijas pārraidē izmantotā kuģa iekārta kļūst lietošanai nederīga.

7.4. Administrācijām, kas izvēlas izmantot pilnvarotu testēšanas *ASP* pakalpojumus, jāpārliecinās par to, ka atzītais *ASP* spēj integrēt *LRIT* sistēmā kuģus, par kuriem pilnvarotais testēšanas *ASP* ir izdevis atbilstības pārbaudes ziņojumus.

8. Atbilstības sākotnējā sertificēšana 2008. gada 31. decembrī vai pēc tam

8.1. Atbilstības pārbaude ir izstrādāta arī ar mērķi demonstrēt kuģa iekārtas atbilstību V/19-1.5. noteikumā un pārskatīto drošības standartu 4. sadaļā noteiktajām funkcionālajām prasībām.

8.2. Kuģiem, kas būvēti 2008. gada 31. decembrī vai pēc tam, pirms apliecības izdošanas attiecībā uz kuģa iekārtu jābūt sekmīgi pabeigtai atbilstības pārbaudei saskaņā ar 1. papildinājumā noteiktajām procedūrām un noteikumiem 5.3. punktā noteiktajos laika posmos.

8.3. Ievērojot 5.6. punktu, kuģiem, kas būvēti pirms 2008. gada 31. decembra, pirms grozīt ar derīgo apliecību saistītā aprīkojuma sarakstu vai pirms apliecības atjaunināšanas gadījumā, ja arī tas jāveic, attiecībā uz kuģa iekārtu jābūt sekmīgi pabeigtai atbilstības pārbaudei saskaņā ar 1. papildinājumā noteiktajām procedūrām un noteikumiem 5.4. punktā noteiktajā termiņā, un radioiekārtas apsekojumā jābūt konstatētam, ka, ciktāl tas attiecas uz radioiekārtu, kuģis atbilst prasībām, kuras jāizpilda, lai varētu atjaunināt vai apstiprināt ar radioiekārtu saistīto apliecību.

8.4. Neatkarīgi no 8.2. un 8.3. punkta kuģa iekārtai, attiecībā uz kuru jau ir sekmīgi pabeigta atbilstības pārbaude, lai izpildītu prasības par atbilstību administrācijas apstiprinātajam tipam (sk. 4.2.2.–4.2.4. punktu), nav jāveic papildu atbilstības pārbaude (t. i., atbilstības pārbaude ir jāveic tikai vienu reizi), ja šādas pārbaudes jau ir veiktas 5.3. vai 5.4. punktā noteiktajos laika posmos atbilstīgi attiecīgajam gadījumam, ņemot vērā 5.6. punktu.

8.5. Neatkarīgi no 8.2. un 8.3. punkta kuģa iekārtai, kuras tipu apstiprinājusi administrācija (sk. 4.2.1. punktu), atbilstības pārbaude ir jāveic 5.3. vai 5.4. punktā noteiktajos laika posmos atbilstīgi attiecīgajam gadījumam, ņemot vērā 5.6. punktu (t. i., kuģa iekārtai, kuras tipu apstiprinājusi administrācija, jāveic atbilstības testēšana).

8.6. Ar rezolūcijām MSC.216(82) un MSC.227(82) grozītie Konvencijas un Protokola noteikumi attiecībā uz kravas kuģiem paredz, ka atbilstība pienākumam pārraidīt *LRIT* informāciju ir jāapliecina, veicot ierakstu kravas kuģa drošības iekārtu apliecības aprīkojuma saraksta (E veidlapa) 3. sadaļā vai kravas kuģa drošības apliecības aprīkojuma saraksta (C veidlapa) 5. sadaļā, un līdz ar to būtiskās apliecības ir kravas kuģa drošības iekārtu apliecība un kravas kuģa drošības apliecība.

8.6.1. Rezultātā neviens kravas kuģa radioiekārtu drošības apliecības grozījums vai kravas kuģa radioiekārtu drošības apliecības aprīkojuma saraksta (R veidlapa) grozījums, vai neviens kravas kuģa drošības apliecības grozījums vai kravas kuģa drošības apliecības aprīkojuma saraksta (C veidlapa) grozījums, izņemot to, kurš noteikts 8.6. punktā attiecībā uz tālās darbības identifikācijas un sekošanas sistēmām, neapliecina attiecīgā kuģa atbilstību prasībai pārraidīt *LRIT* informāciju.

9. Atjaunošana un ikgadējais apsekojums pēc atbilstības sākotnējās sertificēšanas

9.1. Atjaunošanas vai ikgadējā apsekojuma laikā, ko veic pēc kuģa atbilstības V/19-1. noteikuma prasībām sākotnējās apstiprināšanas, saistītā apliecība jāizdod vai jāapstiprina (atbilstīgi attiecīgajam gadījumam), ja atbilstības pārbaudes ziņojums joprojām ir derīgs, ņemot vērā 7.2. un 7.3. punktu.

10. Karoga maiņa

10.1. Kad kuģis tiek nodots kuģošanai ar citas Līgumslēdzējas valdības karogu, atbilstības pārbaudes ziņojums ir uzskatāms par derīgu, ja *ASP*, kurš veicis atbilstības pārbaudi, ir arī tās Līgumslēdzējas valdības atzīts *ASP* vai pilnvarots testēšanas *ASP*, ar kuras karogu kuģis turpmāk kuģos.

10.1.1. Šādos gadījumos attiecīgajam *ASP* ir atkārtoti jāizdod atbilstības pārbaudes ziņojums attiecīgās administrācijas vārdā, norādot jaunāko informāciju par kuģi, taču nemainot atbilstības pārbaudes pabeigšanas datumu.

10.2. Gadījumos, kad var uzskatīt, ka atbilstības pārbaudes ziņojums vairs nav derīgs tādēļ, ka kuģis tiek nodots kuģošanai ar citas Līgumslēdzējas valdības karogu, atzītam *ASP* vai pilnvarotam testēšanas *ASP* attiecīgās administrācijas vārdā pirms apliecības izdošanas jāveic jauna atbilstības pārbaude.

11. Īpaši noteikumi attiecībā uz mobilām piekrastes urbšanas platformām

11.1.Līgumslēdzēja valdība var noteikt, ka mobilām piekrastes urbšanas platformām, kurām ir tiesības kuģot ar tās karogu, ir jāatbilst:

1) valsts kodeksiem vai prasībām attiecībā uz mobilo piekrastes urbšanas platformu konstrukciju un aprīkojumu, ja tās būvētas pirms 1981. gada 31. decembra, vai

2) Kodeksam par mobilo piekrastes urbšanas platformu konstrukciju un aprīkojumu, kas pieņemts ar rezolūciju A.414(XI) (turpmāk tekstā – "1979. gada *MODU* kodekss"), vai

3) 1989. gada Kodeksam par mobilo piekrastes urbšanas platformu konstrukciju un aprīkojumu, kas pieņemts ar rezolūciju A.649(16) (turpmāk tekstā – "1989. gada *MODU* kodekss"), gadījumā, ja to ķīlis tika ielikts vai tas bija līdzīgā būvniecības posmā 1991. gada 1. maijā vai pēc tam.

11.2. Šā dokumenta noteikumi jāpiemēro *mutatis mutandis* attiecībā uz mobilām piekrastes urbšanas platformām, ievērojot to, ka šajā dokumentā jebkura norāde uz apliecību vai ar radioiekārtu saistītu apliecību uzskatāma par norādi uz:

1) 1989. gada mobilas piekrastes urbšanas platformas drošības apliecību, kura izdota atbilstoši 1989. gada *MODU* kodeksam, tādu mobilo piekrastes urbšanas platformu gadījumā, kuru būvniecība pabeigta 2008. gada 31. decembrī vai pēc tam, un

2) tādu mobilo piekrastes urbšanas platformu gadījumā, kuru būvniecība pabeigta pirms 2008. gada 31. decembra, uz mobilas piekrastes urbšanas platformas drošības apliecību, kura izdota atbilstoši 1979. gada *MODU* kodeksa noteikumiem, vai uz 1989. gada mobilas piekrastes urbšanas platformas drošības apliecību, kura izdota atbilstoši 1989. gada *MODU* kodeksa noteikumiem, vai uz apliecību vai dokumentu, kurš izdots, pamatojoties uz valsts kodeksu vai prasībām, ja platformu būvniecība pabeigta pirms 1981. gada 31. decembra, atbilstīgi attiecīgajam gadījumam.

11.3. Tā kā mobilas piekrastes urbšanas platformas drošības apliecība un 1989. gada mobilas piekrastes urbšanas platformas drošības apliecība netiek papildināta ar aprīkojuma sarakstu, tad uzskata, ka mobilas piekrastes urbšanas platformas atbilst prasībām, ja:

1) ir izpildīti 4., 5. un 8. sadaļas noteikumi;

2) uz klāja ir derīga apliecība vai dokuments, kas izdots saskaņā ar valsts kodeksu vai prasībām, gadījumā, ja platformas būvniecība pabeigta pirms 1981. gada 31. decembra, vai derīga mobilas piekrastes urbšanas platformas drošības apliecība vai derīga 1989. gada mobilas piekrastes urbšanas platformas drošības apliecība, un

3) uz klāja ir derīgs atbilstības pārbaudes ziņojums.

12. Kravas kuģi, kuru bruto tilpība ir 300 vai lielāka, bet mazāka par 500

12.1. Kravas kuģiem, kuru bruto tilpība ir 300 vai lielāka, bet mazāka par 500, nav jābūt derīgai kravas kuģa drošības iekārtu apliecībai, un tāpēc nav tāda kravas kuģa drošības iekārtu apliecības aprīkojuma saraksta (E veidlapa), ko varētu apstiprināt, lai apliecinātu to atbilstību prasībai pārraidīt *LRIT* informāciju.

12.2. To, ka iepriekš minētie kravas kuģi atbilst prasībai pārraidīt *LRIT* informāciju, jādokumentē šādi:

1) veicot attiecīgu ierakstu kravas kuģa drošības apliecības aprīkojuma saraksta (C veidlapa) 5. sadaļā un nodrošinot uz klāja derīgu atbilstības pārbaudes ziņojumu gadījumā, ja tiem ir izdota kravas kuģa drošības apliecība, vai

2) nodrošinot uz klāja derīgu atbilstības pārbaudes ziņojumu gadījumā, ja tiem nav izdota kravas kuģa drošības apliecība.

12.3. Ne kravas kuģa radioiekārtu drošības apliecība, ne kravas kuģa radioiekārtu drošības apliecības aprīkojuma saraksts (R veidlapa) nav jāgroza, lai dokumentētu to atbilstību prasībai pārraidīt *LRIT* informāciju, jo neviens šāds grozījums neapliecina attiecīgā kuģa atbilstību prasībai pārraidīt *LRIT* informāciju.

13. Vienības un kuģi, uz kuriem attiecas MSC.1/Circ.1295

13.1. Šā dokumenta noteikumus piemēro *mutatis mutandis* attiecībā uz peldošām produkcijas, uzglabāšanas un izkraušanas vienībām (*FPSO*) un uz peldošām uzglabāšanas vienībām (*FSU*), kam dzinējspēku nodrošina mehāniski līdzekļi, piekrastes apgādes kuģiem, speciālajiem kuģiem un A.494(XII) kuģiem (kopā turpmāk dēvētiem par ""1295" vienībām un kuģiem"), kas minēti MSC.1/Circ.1295 par norādījumiem attiecībā uz atsevišķiem kuģu tipiem, kuriem ir pienākums pārraidīt *LRIT* informāciju, par atbrīvojumiem un ekvivalentiem un par atsevišķiem ekspluatācijas jautājumiem (turpmāk tekstā – "norādījumi").

13.2. Gadījumos, kad norādījumos noteikts, ka "1295" vienības un kuģi pārraida *LRIT* informāciju saskaņā ar V/19-1. noteikumu no 2009. gada 31. decembra, atbilstības pārbaude ir sekmīgi jāpabeidz un atbilstības pārbaudes ziņojums jāizdod ne vēlāk kā 2009. gada 31 decembrī.

14. Radioiekārtas pirmais apsekojums

14.1. V/19-1.4.1.2. un V/19-1.4.1.3. noteikums attiecas uz radioiekārtas pirmo apsekojumu attiecīgi pēc 2008. gada 31. decembra un pēc 2009. gada 1. jūlija.

14.2. Ja vien administrācija, ņemot vērā MSC.1/Circ.1290 par *SOLAS* konvencijas noteikumos minētā termina "pirmais apsekojums" vienotu interpretāciju, nav noteikusi citādi, radioiekārtas pirmais apsekojums:

1) kuģiem, kuri ir tiesīgi kuģot ar Līgumslēdzēju valdību karogiem, ir radioiekārtas pirmais periodiskais apsekojums saskaņā ar Konvencijas I/9. noteikumu un

2) kuģiem, kuri ir tiesīgi kuģot ar tādu Līgumslēdzēju valdību karogiem, kas ir arī Protokola dalībvalstis, ir radioiekārtas pirmais atjaunošanas apsekojums vai pirmais periodiskais apsekojums atkarībā no tā, kurš apsekojums jāveic vispirms saskaņā ar Konvencijas I/9. noteikumu, kas grozīts ar Protokolu (t. i., saskaņā ar attiecīgi I/9. noteikuma a) punkta ii) apakšpunktu un I/9. noteikuma a) punkta iii) apakšpunktu).

14.3. Saistībā ar V/19-1.4.1.2. un V/19-1.4.1.3. noteikuma īstenošanu "pirmā apsekojuma" datums, kas norādīts 14.2. punktā, netiek mainīts ne atkarībā no apsekojumiem, ko veic saistībā ar kuģa karogvalsts maiņu, ne plānotām vai neplānotām apskatēm vai apsekojumiem, ne arī atkarībā no papildu vai īpašiem apsekojumiem, ko pieprasa administrācija.

15. Ar atbilstības testēšanu saistītās grūtības

15.1. Atbilstības testēšanas veicēji ir informējuši par grūtībām, ar kurām viņi ir saskārušies atsevišķās pasaules daļās vai situācijās, kad mēģinājuši veikt atbilstības testēšanu.

15.2. Administrācijām ieteikts šādos apstākļos nespēju pabeigt atbilstības testēšanu neizmantot kā iemeslu kuģa atzīšanai par nederīgu kuģošanai vai kuģa aizkavēšanai ostā līdz atbilstības testēšanas sekmīgai pabeigšanai, ja ir īstenoti piemēroti pasākumi atbilstoši administrācijas prasībām, cik ātri vien tas ir praktiski iespējams.

15.3. Administrācijas ir aicinātas ziņot Organizācijai par rajoniem un/vai apstākļiem, kuros atbilstības testēšanu nav iespējams veikt, tādēļ ka tie ietekmē *LRIT* sistēmas darbību.

1. papildinājums

Atbilstības pārbaude

1. Kuģa iekārtas prasību testēšanas matrica

1.1. Turpmākā tabula ir sagatavota, pamatojoties uz V/19-1. noteikuma būtisko normu, pārskatīto darbības standartu un sakaru tehnisko specifikāciju *LRIT* sistēmā analīzi, un tajā norādītas visas normatīvās prasības, attiecībā uz kurām veicama atbilstības pārbaude.

**1. tabula.**

Kuģa iekārtu normatīvo prasību testēšanas matrica

|  |  |
| --- | --- |
| ***Slejas nosaukums*** | ***Paskaidrojums*** |
| Atsauce | Atsauce uz normatīvo aktu |
| Normatīvā akta teksts | Saistītās normas teksts ar nelielu pārfrāzēšanu un *izcēlumu* (slīprakstā) |
| *CTN* | Atbilstības pārbaudes numurs |

|  |  |  |
| --- | --- | --- |
| ***Apzīmējumi*** | ***Paskaidrojums*** | |
| *R* | V/19-1. noteikuma saistīto normu punkts | |
| *PS* | Pārskatīto darbības standartu saistītās normas punkts | |
| *TS* | Tehnisko specifikāciju attiecībā uz sakariem *LRIT* sistēmā saistītās normas punkts (sk. MSC.1/Circ.1259 par pārskatītajām starpposma tehniskajām specifikācijām attiecībā uz *LRIT* sistēmu) | |
| *EL* | Kuģa iekārtas dzīves cikls, t. i., prasības, kas nav skaidri noteiktas normatīvo aktu tekstā, bet ir būtiskas *LRIT* sistēmas sekmīgai ekspluatācijai | |
| **Atsauce** | **Normatīvā akta teksts** | ***CTN*** |
| *R*:4.1.1. – *R*:4.1.3. | Kuģus aprīko ar sistēmu, kas automātiski pārraida V/19-1.5. noteikumā norādīto informāciju, atbilstīgi tam, kā norādīts turpmāk: [..] kuģi, kuru būvniecība pabeigta pirms 2008. gada 31. decembra un kuri *sertificēti ekspluatācijai* A1–A4 jūras rajonā | 1 |
| *PS*:4.3. | Iekārtai jāpārraida *LRIT* informācija, izmantojot sakaru sistēmu, kura *nodrošina pārklājumu* kuģa ekspluatācijas vietā | 1 |
| *R*:5. | Kuģi *automātiski* pārraida šādu tālās darbības identifikācijas un sekošanas informāciju | 2 |
| *R*:5.1. | Kuģa *identitāte* | 3 |
| *PS*:4.2. (1. tabula) | Iekārtai jāpārraida *kuģa iekārtas* *identifikators* [..] | 3 |

|  |  |  |
| --- | --- | --- |
| **Atsauce** | **Normatīvā akta teksts** | ***CTN*** |
| *R*:5.2. | Kuģa *atrašanās vieta* (ģeogrāfiskais platums un ģeogrāfiskais garums) | 4a |
| *PS*:4.2. (1. tabula) | Atrašanās vieta – iekārtai jāspēj pārraidīt *GNSS* atrašanās vieta (ģeogrāfiskais platums un ģeogrāfiskais garums), pamatojoties uz *WGS84* datiem, bez cilvēka līdzdalības uz kuģa | 4b |
| *R*:5.3. | Norādīts *atrašanās vietas datums un laiks* | 5a |
| *PS*:4.2. (1. tabula) | Datums un laiks – iekārtai jāspēj pārraidīt ar *GNSS* atrašanās vietu saistīto datumu un laiku katrā *LRIT* informācijas pārraidē, un laikam jābūt norādītam kā *UTC*. | 5b |
| *TS*:2.2.2.6. | Iekārta sniedz šādus parametrus: ģeogrāfiskais platums; ģeogrāfiskais garums; *laika zīmogs, kad tika ģenerēta atrašanās vieta* [..] | 5c |
| *TS*: 2. tabula | Iekārta sniedz šādus parametrus: ģeogrāfiskais platums; ģeogrāfiskais garums; *laika zīmogs, kad tika ģenerēta atrašanās vieta* [..] | 5c |
| *R*:6. | Izmantotās sistēmas un iekārtas, ko izmanto, lai izpildītu V/19-1. noteikuma prasības, atbilst darbības standartiem un funkcionālajām prasībām, kas nav zemākas par tām, kuras pieņēmusi Organizācija. Visām kuģa iekārtām jāatbilst administrācijas *apstiprinātam tipam* | 6 |
| *R*:7. | Sistēmas un iekārtas, ko izmanto, lai izpildītu šā noteikuma prasības, ir iespējams *izslēgt uz kuģa, vai tās spēj pārtraukt izplatīšanu* | 7 |
| *PS*:4.1. | *Papildus vispārīgām prasībām, kas noteiktas rezolūcijā A.694(17)* Ieteikumi par vispārējām prasībām kuģa radioiekārtām saistībā ar Globālo jūras avāriju un drošības sistēmu (*GMDSS*) | 8 |
| *PS*:4.1.5. | *Pārbauda elektromagnētisko savietojamību*, ņemot vērā Organizācijas izstrādātos ieteikumus (sk. Asamblejas rezolūciju A.813(19) par vispārējām prasībām visu elektrisko un elektronisko kuģa iekārtu elektromagnētiskajai savietojamībai). | 8 |
| *PS*:4.2. (1. tabula) | Iepriekš plānoti atrašanās vietas ziņojumi – iekārtai jābūt konfigurējamai no attāluma, lai nodrošinātu, ka tā pārraida *LRIT* informāciju *LRIT* datu centram laika intervālos no *15 minūtēm (minimālais)* līdz 6 stundām neatkarīgi no tā, kur kuģis atrodas, un bez cilvēka līdzdalības uz kuģa. | 9a |
| *PS*:4.1.2. | Tās ir iespējams *konfigurēt no attāluma*, lai nodrošinātu, ka tās pārraida *LRIT* informāciju mainīgos laika intervālos | 9b |
| *TS*:2.2.3.12. | "Pieprasījuma veida" parametrs norāda, vai pieprasījums ir vienreizējs raidītaicinājums, [*..*] *raidītaicinājumi ar noteiktu periodiskumu* [..] | 9b |
| *PS*:4.1.1. | Tās spēj automātiski un bez cilvēka līdzdalības uz kuģa pārraidīt kuģa *LRIT* informāciju *LRIT* datu centram *ik pēc 6 stundām*. | 9c |
| **Atsauce** | **Normatīvā akta teksts** | ***CTN*** |
| *PS*:4.4.1. | Ja kuģis tiek remontēts sausajā dokā vai ostā vai ja kuģis ir ievietots dokos uz ilgu laiku, kapteinis vai administrācija var samazināt *LRIT* informācijas pārraides biežumu līdz *vienam ziņojumam ik pēc 24 stundām* [..] | 9d |
| *PS*:13.1. | *LRIT* informācijai jābūt pieejamai *LRIT* datu lietotājam *15 minūšu laikā* pēc tam, kad to ir pārraidījis kuģis. Tā vietā testēšanas vajadzībām nodod *ASP* | 9e |
| *PS*:4.1.3. | Spēj *pārraidīt LRIT informāciju pēc raidītaicināšanas komandu saņemšanas* [..] | 10 |
| *PS*:4.2. (1. tabula) | Atrašanās vietas ziņojumi pēc pieprasījuma – iekārtai jāspēj *reaģēt uz pieprasījumu nosūtīt LRIT informāciju* bez cilvēka līdzdalības uz kuģa neatkarīgi no kuģa atrašanās vietas | 10 |
| *PS*:13.2. | *LRIT* informācijas ziņojumi pēc pieprasījuma ir jāsniedz *LRIT* datu lietotājam *30 minūšu laikā* pēc tam, kad *LRIT* datu lietotājs to ir pieprasījis. Tā vietā testēšanas vajadzībām nodod *ASP* | 10 |
| *PS*:4.1.4. | *Tieša* saskarne ar kuģa globālās satelītnavigācijas sistēmas iekārtu vai *iekšējā* pozicionēšanas funkcija | 11 |
| *PS*:4.1.5. | *Barošana nodrošināta no galvenā un avārijas elektroenerģijas avota* | *12* |
| *PS*:4.4. | Iekārta jāiestata kuģa *LRIT* informācijas automātiskai pārraidīšanai ar 6 stundu intervālu *administrācijas norādītam LRIT datu centram* [..] | 13 |
| *PS*:5.3.1. | Viena no *ASP* funkcijām ir komunikācijas protokola saskarnes nodrošināšana starp *sakaru pakalpojumu sniedzējiem un LRIT datu centru* [..] | 13 |
| *PS*:5.3.1. | Viena no *ASP* funkcijām ir nodrošināt, ka *LRIT* informācija *tiek vākta, glabāta un maršrutēta uzticamā un drošā veidā* [..] | 13 |

# 2. Kuģa iekārtas pārbaudes prasību, procedūru un pieņemšanas kritēriju matrica

2.1. Turpmākajā tabulā norādītas kuģa iekārtas pārbaudes prasības, saistītās procedūras un atbilstīgi pieņemšanas kritēriji katrai atbilstības pārbaudei un sniegta īsa informācija par saistītajām tiesību aktu normām.

2. tabula

**Kuģa iekārtas pārbaudes prasības, procedūras un pieņemšanas kritēriji**

|  |  |  |  |
| --- | --- | --- | --- |
| ***CTN*** | **Pārbaudes prasības** | | **Pieņemšanas kritēriji** |
| **Procedūra** | |
| *EL*1 | Iekārta tiek aktivizēta *ASP* sistēmā | | Saņemts *CSP* apstiprinājums |
| *ASP* izdod aktivizēšanas komandu (Piezīme. Šī funkcija ir būtiska karoga maiņas procesā) | |
| 1 | Nosaka jūras rajonus, kuros kuģi ir atļauts ekspluatēt atbilstīgi kravas kuģa radioiekārtu drošības apliecībai, kravas kuģa drošības apliecībai, pasažieru kuģa drošības apliecībai vai līdzvērtīgai apliecībai | | Apstiprināts ar kuģa īpašnieka deklarāciju testēšanas reģistrācijas veidlapā pirms testēšanas, tostarp sertifikāta tips un atsauces numurs |
| Administratīva | |
| 2 | Iekārta automātiski pārraida *LRIT* informāciju | | Apstiprināts kopā ar *CTN* 9 |
| Novērtējoša | |
| 3 | Saņemtajā *LRIT* informācijā ir norādīta iekārtas identitāte | | Apstiprināts kopā ar *CTN* 9 |
| Novērtējoša | |
| 4a | Saņemtajā *LRIT* informācijā ir norādīts ģeogrāfiskais platums un ģeogrāfiskais garums | | Apstiprināts kopā ar *CTN* 9 |
| Novērtējoša | |
| 4b | Iekārtas *GNSS* atrašanās vietas informācijas pamatā ir *WGS84* dati | | Uzskatīts par atbilstošu saskaņā ar *IMO* standarta norādījumiem un noteikumiem |
| Novērtējoša | |
| 5a | Saņemtajā *LRIT* informācijā ir norādīts datums un laiks | | Apstiprināts kopā ar *CTN* 9 |
| Novērtējoša | |
| 5b | Iekārtas datuma un laika informācija tiek sniegta, izmantojot *UTC* | | Apstiprinājis *ASP*, kuru atzinusi administrācija vai kurš apstiprināts veikt atbilstības pārbaudi, pamatojoties uz *MEM* koda "11" apstiprinātu iekļaušanu (*Inmarsat-C* gadījumā), un rezerves aparatūras gadījumā – saņemtās ziņojuma struktūras atbilstība standartam, kuru iekārtas ražotājs publicējis attiecībā uz ziņojumu, kas satur ģenerētu datumu un laika zīmogu |
| Novērtējoša | |
| 5c | Iekārta pārraida laika zīmogu atbilstīgi tam, kad ģenerēta atrašanās vieta (tas nav *CSP* saņemšanas laiks) | | Apstiprinājis *ASP*, kuru atzinusi administrācija vai kurš apstiprināts veikt atbilstības pārbaudi, pamatojoties uz *MEM* koda "11" apstiprinātu iekļaušanu (*Inmarsat-C* gadījumā), un rezerves aparatūras gadījumā – saņemtās ziņojuma struktūras atbilstība standartam, kuru iekārtas ražotājs publicējis attiecībā uz ziņojumu, kas satur ģenerētu datumu un laika zīmogu |
| Novērtējoša | |
| 6 | Iekārtas tipu ir apstiprinājusi administrācija | | Ir šīs pārbaudes specifikācijas priekšmets, kas būs, ja rezultāti ir apmierinoši un *ASP*, kas veicis pārbaudi, izdod atbilstības deklarāciju (un pēc tam administrācija izdod atbilstības apliecību) |
| Administratīva | |
| 7 | Iekārta ir izslēgta uz kuģa vai pārtrauc *LRIT* informācijas izplatīšanu | | *CSP* apstiprinājums saņemts, un 90 minūšu laikā netiek pārraidīta *LRIT* informācija |
| *ASP* izejošā *Program-Stop* komanda | |
| 8 | Iekārta atbilst rezolūcijas A.694(17) noteikumiem  Ir pārbaudīta iekārtas elektromagnētiskā savietojamība (sk. rezolūciju A.813(19)) | | Apstiprinājis ražotājs vai apstiprināts ar tehniskās specifikācijas validāciju |
| Administratīva | |
| 9a | Iekārta ir pārkonfigurēta, lai automātiski pārraidītu *LRIT* informāciju ik pēc 15 minūtēm | | Apstiprināts pēc 48 secīgu *LRIT* informācijas automātisku pārraižu saņemšanas ik pēc 15 minūtēm  Informācija par pieļaujamajām pielaidēm ir sniegta 3.2. punktā. |
| *ASP* izdod *Start-15 min* ziņošanas komandu | |
| 9b | Iekārta ir pārkonfigurēta, lai automātiski pārraidītu *LRIT* informāciju ar 60 minūšu intervāliem, demonstrējot, ka ir sekmīgi mainīts pārraides intervāls | | Apstiprināts pēc 12 secīgu *LRIT* informācijas automātisku pārraižu saņemšanas ik pēc 60 minūtēm  Informācija par pieļaujamajām pielaidēm ir sniegta 3.2. punktā. |
| *ASP* izdod *Start-60 min* ziņošanas komandu | |
| 9c | Iekārta automātiski pārraida *LRIT* informāciju ar 6 stundu intervālu | | Apstiprinājis *ASP* vai ražotājs, vai apstiprināts ar tehniskās specifikācijas validāciju |
| Administratīva | |
| 9d | Iekārta ir pārkonfigurēta, lai automātiski pārraidītu *LRIT* informāciju 24 stundu intervālos | | Apstiprinājis *ASP* vai ražotājs, vai apstiprināts ar tehniskās specifikācijas validāciju |
| Administratīva | |
| 9e | | *LRIT* informācija ir pieejama 15 minūšu laikā pēc tam, kad tā tika pārraidīta no kuģa | Validēts kopā ar *CTN* 9a un 9b |
| *LRIT* informācijas ģenerēšanas *UTC* laika zīmoga salīdzināšana ar *UTC* laika zīmogu, kas norāda, kad *ASP* saņēma informāciju |
| 10 | | Iekārta pārraida *LRIT* informāciju (pēc tam, kad *ASP* izdevis raidītaicināšanas komandu), un *LRIT* informācija ir pieejama 30 minūšu laikā pēc tam, kad *ASP* ir pieprasījis informāciju | Apstiprināts pēc 1 raidītaicinātas *LRIT* informācijas pārraides saņemšanas 30 minūšu laikā |
| *ASP* izdod *Send-Request for Position* komandu |
| 11 | | Iekārtai ir tieša saskarne ar kuģa globālās satelītnavigācijas sistēmas iekārtu, vai tai ir iekšējā atrašanās vietas noteikšanas funkcija | Apstiprinājis *ASP* vai ražotājs, vai apstiprināts ar tehniskās specifikācijas validāciju, ja iekšējais *GPS*, vai apstiprināts ar kuģa īpašnieka deklarāciju testēšanas reģistrācijas veidlapā pirms testēšanas, ja ārējais *GPS* |
| Administratīva |
| 12 | | Iekārtai barošana tiek nodrošināta no galvenā vai avārijas elektroenerģijas avota (šo noteikumu nepiemēro attiecībā uz *Inmarsat-C*) | Apstiprināts ar kuģa īpašnieka deklarāciju testēšanas reģistrācijas veidlapā pirms testēšanas |
| Administratīva |
| 13 | | Iekārta automātiski pārraida *LRIT* informāciju *ASP* ar *CSP* starpniecību uzticamā un drošā veidā | Apstiprinājis *ASP*, kuru atzinusi administrācija vai kurš apstiprināts atbilstības testēšanas veikšanai, pamatojoties uz apstiprinājumu, ka visas sakaru saites no galiekārtas – satelīta – *CSP* – *ASP* ir tiešas un drošas, un bez trešo *ASP* iesaistes. |
| Administratīva |
| *EL*2 | | Iekārta tiek izslēgta un palaista no *LRIT* sistēmas | Saņemts *CSP* apstiprinājums vai *CSP* deklarācija |
| *ASP* izdevis izslēgšanas komandu vai Administratīva (Piezīme. Šī funkcija ir būtiska karoga maiņas procesā) |

**3.** **Kuģa iekārtas darbības pieņemšanas kritēriji un pielaides**

3.1. Kad tiek izskatīta *LRIT* sistēmas darbība un kuģa iekārtas darbības ietekme, jāņem vērā turpmākie jautājumi.

1. Kopējā *LRIT* sistēma izmanto sarežģītu aparatūras, programmatūras sistēmu un satelītu/zemes sakaru tīklu kopumu, kurā bez ierobežojuma ietilpst:

1) kuģa iekārtas;

2) sakaru satelīti;

3) zemes stacijas;

4) zemes sakaru tīkli;

5) *CSP* maršrutēšanas/komutācijas sistēmas un

6) *ASP* sistēmas.

2. Tāpat kā visās reālās sistēmās, arī kopējā *LRIT* sistēmā iespējama datu zaudēšana un datu latentums, t. i., ziņojumu nepiegādāšana/aizkavēta piegāde.

3. Datu zaudēšana sistēmā kopumā ir sistēmas komponentu sarežģītas mijiedarbības rezultāts. Dati var zust tehniska iemesla dēļ, piemēram, pakešu sadursmē telpas segmentā, vai tādu praktisku iemeslu dēļ kā iekārtas bloķēšana, ko izraisa kuģa dūmenis vai celtnis ostā u. c.

4. Lai noteiktu atbilstības testēšanas shēmas apstākļus, ir jāpieņem, ka vidējais zuduma līmenis tādiem ziņojumiem, kuri tiek nosūtīti no esošas potenciālas iekārtas un uz to, ir 4% katrā virzienā. Līdz ar to zudums komandas un atbildes pārī, piemēram, datu tīkla identifikatora (*DNID*) lejupielāde un tās apstiprinājums, ir 8%, un zudums automātiskā *LRIT* informācijas pārraidē ir 4%.

5. Datu latentumu sistēmā izraisa izmantoto sakaru tīklu uzkrājnosūtes raksturs. Katra sakaru ķēdes daļa vispirms saglabā ziņojumu un pēc tam pārsūta to nākamajam posmam, tādējādi veidojot stabilu sistēmu, kurai tomēr raksturīgs mainīgs latentums.

6. Lai noteiktu atbilstības testēšanas shēmas apstākļus, ir jāpieņem, ka 1 stundas latentums ietilpst sistēmas normālas darbības robežās.

7. Izplānojot atbilstības testēšanas shēmas pārbaudi, ir iespējama kopējās *LRIT* sistēmas darbība reālos apstākļos. Tādēļ pārbaudes plāna uzdevumam jābūt novērst galiekārtas nepareizu atteici un tādējādi arī to, lai kuģu īpašniekiem nebūtu lieki jāmaina iekārta.

8. Apsveriet raidītaicināšanas pieprasījumu; jāpieņem, ka zaudēti tiek 8% no raidītaicināšanas pieprasījumiem/atbildēm, tāpēc, lai iegūtu ticamus pārbaudes rezultātus, nepieciešams, lai raidītaicināšanas pieprasījums tiktu atkārtots secīgos mēģinājumos.

**3. tabula**

Raidītaicināšanas mēģinājumi un vēlamie rezultāti

|  |  |  |  |  |  |
| --- | --- | --- | --- | --- | --- |
| **Mēģinājums** | **P(Sekmīgs)** | **P(Atteice)** | **Vēlamais rezultāts** | **Kumulatīvais**  **P(Sekmīgs)** | **Kumulatīvais**  **Vēlamais rezultāts** |
| 1 | 0,92000 | 0,08000 | 0,92000 | 0,92000 | 0,92000 |
| 2 | 0,07360 | 0,00640 | 0,14720 | 0,99360 | 1,06720 |
| 3 | 0,00589 | 0,00051 | 0,01766 | 0,99949 | 1,08486 |

|  |  |
| --- | --- |
| Piezīmes. |  |
| Slejas nosaukums | Paskaidrojums |
| Mēģinājums | Mēģinājumu skaits |
| P(Sekmīgs) | Sekmīga iznākuma varbūtība šajā mēģinājumā |
| P(Atteice) | Atteices varbūtība šajā mēģinājumā |
| Vēlamais iznākums | Devums vēlamajā mēģinājumu skaitā |
| Kumulatīvais P | Sekmīga iznākuma kumulatīvā varbūtība |
| Kumulatīvais vēlamais iznākums | Kumulatīvais vēlamais mēģinājumu skaits, kāds nepieciešams sekmīgai lejupielādei |

9. 3. tabulā parādīts, ka gadījumā, ja sistēma atkārto raidītaicinājumu trīs reizes, tad varbūtība, ka iekārtas kļūdaina atteice notiks statiskās variācijas dēļ, ir 1 pret 1000. Kumulatīvais vēlamais iznākums rāda, ka acīmredzami neatbilstošu galaiekārtu testēšanas izmaksas pieaug vien par 8% salīdzinājumā ar režīmu, kurā ir tikai viens mēģinājums.

10. Attiecīgi katru komandu ieteicams atkārtot ne vairāk kā trīs reizes, ja vien nav iespējams izslēgt statistisko variāciju, ņemot vērā tīkla atbildi, piemēram, ja kuģis atrodas ostā un sakaru sistēma ir apstiprinājusi, ka iekārtas darbība sistēmā ir pārtraukta.

11. *ASP*, kuru atzinusi administrācija vai kurš apstiprināts atbilstības pārbaudes veikšanai, ir pienācīgi jāņem vērā dažādi tīkla rajoni. Piemēram, *Inmarsat-C* tīklam ir četri okeāna rajoni, un pārbaudes veicējam ir jānodrošina, ka tie ir apstrādājuši rajonu, kurā atrodas iekārta.

12. Šajā aprēķinā tiek pieņemtas nesaistītas atteices tīklā, kas tiek uzskatīts par patiesu, ja ir pienācīgs laika intervāls starp mēģinājumiem. Lai palielinātu varbūtību, ka šis pieņēmums ir pareizs, ieteicams nodrošināt, ka starp sistēmas atkārtojumiem ir vismaz 15 minūšu intervāls.

13. Līdzīgu analīzi var veikt attiecībā uz *LRIT* informācijas automātiskas pārraides saņemšanu. Jo vairāk saņemtu *LRIT* informācijas pārraižu, jo ticamāk, ka iekārta ir atbilstoša, vienlaikus nepastāvot kļūdainu atteiču vienībām. Lai attiecībā uz kļūdainu atteiču vienībām nodrošinātu ticamību 1 pret 1000, ieteicams, ka 40 no 48 *LRIT* informācijas pārraidēm tiek saņemtas ar 15 minūšu pārraides intervālu, bet 10 no 12 *LRIT* informācijas pārraidēm tiek saņemtas ar 1 stundas pārraides intervālu.

3.2. Turpmākajā tabulā katrai atbilstības pārbaudei norādīti saistītie pieņemšanas kritēriji un pielaides vai robežas, kurās jāietilpst izmantotās iekārtas funkcionālajai darbībai, lai to varētu uzskatīt par pieņemamu.

4. tabula

Kuģa iekārtas darbības pieņemšanas kritēriji un pielaides

|  |  |  |  |  |
| --- | --- | --- | --- | --- |
| ***CTN*** | **Pieņemšanas kritēriji** | | | **Pielaides** |
| *EL*I | Saņemts *CSP* apstiprinājums | | | Ne vairāk par 3 mēģinājumiem ar vismaz 15 minūšu intervālu |
| 1 | Apstiprināta ar kuģa īpašnieka deklarāciju testēšanas reģistrācijas veidlapā pirms testēšanas, tostarp apliecības veids un atsauces numurs | | | Nav |
| 2 | Validēts kopā ar *CTN* 9 | | | Nav |
| 3 | Validēts kopā ar *CTN* 9 | | | Nav |
| 4a | Validēts kopā ar *CTN* 9 | | | Nav |
| 4b | Uzskatīts par atbilstīgu saskaņā ar *IMO* standarta norādījumiem un noteikumiem | | | Nav |
| 5a | Apstiprināts kopā ar *CTN* 9 | | | Nav |
| 5b | Apstiprinājis *ASP*, kuru atzinusi administrācija vai kurš apstiprināts veikt atbilstības pārbaudi, pamatojoties uz *MEM* koda "11" apstiprinātu iekļaušanu (*Inmarsat-C* gadījumā), un rezerves aparatūras gadījumā – saņemtās ziņojuma struktūras atbilstība standartam, kuru iekārtas ražotājs publicējis attiecībā uz ziņojumu, kas satur ģenerētu datumu un laika zīmogu | | Nav | | |
| 5c | Apstiprinājis *ASP*, kuru atzinusi administrācija vai kurš apstiprināts veikt atbilstības pārbaudi, pamatojoties uz *MEM* koda "11" apstiprinātu iekļaušanu (*Inmarsat-C* gadījumā), un rezerves aparatūras gadījumā – saņemtās ziņojuma struktūras atbilstība standartam, kuru iekārtas ražotājs publicējis attiecībā uz ziņojumu, kas satur ģenerētu datumu un laika zīmogu | | Nav | | |
| 6 | Ir šīs pārbaudes specifikācijas priekšmets, kas būs, ja rezultāti ir apmierinoši un *ASP*, kas veicis pārbaudi, izdod atbilstības deklarāciju (un pēc tam administrācija izdod atbilstības apliecību) | | Nav | | |
| 7 | Saņemts *CSP* apstiprinājums, un 15 minūšu laikā nav saņemti pozīcijas ziņojumi | | Ne vairāk par 3 mēģinājumiem ar vismaz 15 minūšu intervālu | | |
| 8 | Apstiprinājis ražotājs vai apstiprināts ar tehniskās specifikācijas validāciju | | Nav | | |
| 9a | Apstiprināts pēc 48 secīgu *LRIT* informācijas pārraižu saņemšanas, kas pārraidītas ar 15 minūšu intervālu | 3 mēģinājumi ar vismaz 15 minūšu intervālu  Pieņemami rezultāti: saņemtas vismaz 40 no 48 pārraidēm  (>82% veiksmīga iznākuma līmenis) | | |
| 9b | Apstiprināts pēc 12 secīgu *LRIT* informācijas pārraižu saņemšanas, kas pārraidītas ar 60 minūšu intervāliem | 3 mēģinājumi ar vismaz 15 minūšu intervālu  Pieņemami rezultāti: saņemtas vismaz 10 no 12 pārraidēm  (> 82% veiksmīga iznākuma līmenis) | | |
| 9c | Apstiprinājis *ASP* vai ražotājs, vai apstiprināts ar tehniskās specifikācijas validāciju | Nav | | |
| 9d | Apstiprinājis *ASP* vai ražotājs, vai apstiprināts ar tehniskās specifikācijas validāciju | Nav | | |
| 9e | Validēts kopā ar *CTN* 9a un 9b | Pieņemams rezultāts: saņemtas vismaz 50 no 60 pārraidēm (82% veiksmīga iznākuma līmenis) | | |
| 10 | Apstiprināts pēc 1 raidītaicinātas *LRIT* informācijas pārraides saņemšanas 30 minūšu laikā | 3 mēģinājumi ar vismaz 15 minūšu intervālu  Pieņemams rezultāts: saņemta vismaz 1 no 1 pārraides (100% veiksmīga iznākuma līmenis) | | |
| 11 | Apstiprinājis *ASP* vai ražotājs, vai apstiprināts ar tehniskās specifikācijas validāciju, ja iekšējais *GPS*, vai apstiprināts ar kuģa īpašnieka deklarāciju testēšanas reģistrācijas veidlapā pirms testēšanas, ja ārējais *GPS* | Nav | | |
| 12 | Apstiprināts ar kuģa īpašnieka deklarāciju testēšanas reģistrācijas veidlapā pirms testēšanas | Nav | | |
| 13 | Apstiprinājis *ASP*, kuru atzinusi administrācija vai kurš apstiprināts atbilstības testēšanas veikšanai, pamatojoties uz apstiprinājumu, ka visas sakaru saites no iekārtas – satelīta – *CSP* – *ASP* ir tiešas un drošas, un bez trešo *ASP* iesaistes | Nav | | |
| *EL*2 | Saņemts *CSP* apstiprinājums vai *CSP* deklarācija | 3 mēģinājumi ar vismaz 15 minūšu intervālu | | |

4. Paredzamais atbilstības testēšanas ilgums

4.1. Pamatojoties uz iekārtas prasību testēšanas matricu, pārbaudes prasībām, procedūrām, pieņemšanas kritērijiem un pieņemamām pielaidēm, kas norādītas šajā pielikumā, turpmākajā tabulā sniegta informācija par atbilstības testēšanas paredzamo ilgumu.

**5. tabula**

Paredzamais atbilstības testēšanas ilgums

|  |  |  |
| --- | --- | --- |
| ***CTN*** | **Pielaides** | **Maksimālais ilgums** |
| *EL*I | 3 mēģinājumi ar vismaz 15 minūšu intervālu | 45 min |
| 9a | 3 mēģinājumi ar vismaz 15 minūšu intervālu Pieņemami rezultāti: vismaz 40 no 48 | 45 min  720 min (12 stundas) |
| 9b | 3 mēģinājumi ar vismaz 15 minūšu intervālu Pieņemami rezultāti: vismaz 10 no 12 | 45 min  720 min (12 stundas) |
| 10 | 3 mēģinājumi ar vismaz 15 minūšu intervālu | 45 min |
| 7 | 3 mēģinājumi ar vismaz 15 minūšu intervālu | 45 min + gaidīšana 90 min |
| *EL*2 | 3 mēģinājumi ar vismaz 15 minūšu intervālu | 45 min |
|  | *Kopā:* | 30 stundas |

2. papildinājums

Atbilstības pārbaudes ziņojuma paraugs

Atbilstības pārbaudes ziņojums

izdots saskaņā ar MSC*.* 1/Circ. 1307 par norādījumiem attiecībā uz kuģu atbilstības *LRIT* informācijas pārraides prasībām apsekošanu un sertifikāciju

|  |  |
| --- | --- |
| izdots |  |
|  | valdības vārdā |

|  |  |
| --- | --- |
| Kuģa vārds |  |
| Pieraksta osta: |  |
| Pazīšanas numurs vai burti: |  |
| *IMO* numurs: |  |
| Jūras mobilā sakaru dienesta identitāte: |  |
| Bruto tilpība: |  |
| Jūras rajoni, kuros ir apstiprināta kuģa ekspluatācija[[2]](#footnote-2)1: |  |
| Jūras rajoni, kuriem šis ziņojums ir derīgs[[3]](#footnote-3)2: |  |
| Lietojumprogrammas pakalpojuma sniedzējs, kas veic pārbaudi: |  |

AR ŠO APLIECINĀM, ka kuģa iekārta, kas paredzēta *LRIT* informācijas pārraidīšanai un norādīta turpmāk:

1. atbilst V/19-1.6. un V/19-1.7. noteikumam, pārskatītajiem darbības standartiem un funkcionālajām prasībām attiecībā uz kuģu tālās darbības identifikāciju un sekošanu, kas pieņemtas ar rezolūciju MSC.263(84) un[[4]](#footnote-4)3

|  |  |  |  |
| --- | --- | --- | --- |
| 1) | atbilst tipam, ko administrācija apstiprinājusi saskaņā ar V/19-1. noteikumu; | □ Jā | □ Nē |
| 2) | atbilst tipam, ko administrācija apstiprinājusi saskaņā ar IV/14. noteikumu; | □ Jā | □ Nē |
| 3) | .3. saņēmusi administrācijas apstiprinājumu, ka tā atbilst prasībām, kas noteiktas IEC 60945 (2002-08) un IEC 60945 *Corr*.1 (2008-04) "Jūras navigācijas un radiosakaru iekārtas un sistēmas. Vispārīgās prasības. Testēšanas metodes un obligātie testēšanas rezultāti"; | □ Jā | □ Nē |
| 4) | saņēmusi administrācijas apstiprinājumu, ka tā atbilst XI-2/6. noteikuma prasībām un prasībām, kas noteiktas rezolūcijā MSC.136(76) par kuģu drošības trauksmes sistēmas darbības standartiem[[5]](#footnote-5)4/rezolūcijā MSC.147(77) par pārskatīto darbības standartu pieņemšanu attiecībā uz kuģu drošības trauksmes sistēmu[[6]](#footnote-6)5; | □ Jā | □ Nē |

2. tai ir veikta atbilstības testēšana saskaņā ar procedūrām un noteikumiem, kas izklāstīti MSC.1/Circ.1307, un ir pierādīts, ka tā spēj darboties iepriekš minētajā apkārtrakstā noteikto pieņemšanas kritēriju pielaižu robežās.

|  |  |
| --- | --- |
| Atbilstības pārbaude tika sekmīgi pabeigta |  |

(norādiet testēšanas pabeigšanas datumu)

|  |
| --- |
| Informācija par *LRIT* informācijas pārraidei izmantoto kuģa iekārtu (piemēram, ražotāja modelis, sērijas numurs un kuģa iekārtas identifikators): |
|  |

|  |  |  |  |
| --- | --- | --- | --- |
| Izdošanas vieta: |  | datums: |  |
|  | (izdošanas vieta) |  | (izdošanas datums) |

|  |
| --- |
|  |
| (pilnvarotās personas, kas izdod ziņojumu, vārds, uzvārds un paraksts) |

1. Tipveida vēstule būtiskās informācijas paziņošanai Organizācijai ir sniegta MSC. 1/Circ. 1298 par norādījumiem attiecībā uz *LRIT* sistēmas ieviešanu. [↑](#footnote-ref-1)
2. 1 Norādiet jūras rajonus, kas minēti ar radioiekārtu saistītajā apliecībā (sk. šā apkārtraksta 3.1.6. punktu un 11. sadaļu). [↑](#footnote-ref-2)
3. 2 Sk. 5.2.–5.2.2. punktu. Norādiet jūras rajonus, kuros atbilstības testēšana ir derīga. Piemēram, ja ar radioiekārtu saistītajā apliecībā norādītie jūras rajoni ir A1, A2, A3 un A4 un atbilstības pārbaude ir veikta, izmantojot sakaru sistēmu, kura nodrošina pārklājumu vienīgi A1, A2 un A3 jūras rajonam, norādiet A1, A2 un A3. [↑](#footnote-ref-3)
4. 3 Atzīmējiet "Jā" attiecībā uz iespēju(-ām), kas ir piemērojama(-as), un "Nē" attiecībā uz pārējām iespējām. [↑](#footnote-ref-4)
5. 4 Lieko svītrot. [↑](#footnote-ref-5)
6. 5 Lieko svītrot. [↑](#footnote-ref-6)